Un accident feroviar a avut loc, astăzi, în localitatea Bădeni, comuna Scobinți, județul Iași.
O mașină a fost lovită de trenul care circula pe ruta Hârlău – Iași. Două persoane din autoturism au fost rănite și transportate la spital.
Purtătorul de cuvânt al ISU Iași, George Onofreiasa: În autoturism se aflau două persoane, iar în tren – 26 de pasageri. Victimele din autoturism au fost scoase de către un pasager din tren, până la sosirea forțelor de intervenții. Cele două victime au fost preluate de către echipajele medicale pentru acordarea îngrijirilor medicale și transportul la spital. Nu au fost victime în rândul pasagerilor din tren. Conducătorul auto, bărbat în vârstă de 71 de ani, a fost preluat de către echipajul de salvare aeriană și transportat la spital. Pasagerul din dreapta, în vârstă de 16 ani, a fost preluat de către echipajul medical SAJ.
(Radio Iași/Constantin Mihai/FOTO radioiasi.ro)